János

A János bibliai eredetű férfinév, a héber Yohhanan névből, illetve ennek latin Johannus formájából származik, alakfejlődése: Joannes → Joanes → Joános → János.  Jelentése: Jahve megkegyelmezett.  Női párja: Johanna, Janka, Zsanett.


Rokon nevek
Iván
 Jánusz
 Jankó: a János név önállósult becéző változata
 Janó: a János név önállósult becéző változata

Gyakorisága
A János a 16-18. században a legnépszerűbb férfinév volt, elterjedtségére utal a mondás: Én is János, kend is János, az Isten is János. Később is, egészen az 1970-es évekig a leggyakoribbak közé tartozott, 1967-ben az 5. leggyakrabban adott férfinév volt, a 80-as években a 9. helyen állt, majd kissé vesztett a népszerűségéből, de még az 1990-es években is igen gyakori volt. A 2000-es évek elején a 29–39, a Jankót és a Janót nem lehetett anyakönyvezni.

Névnapok

 január 23.
 január 27.
 január 31.
 február 8.
 február 24.
 március 8.
 március 27.
 március 28.

 május 6.
 május 15.
 május 16.
 június 12.
 június 24.
 június 26.
 július 12.
 augusztus 9.
 augusztus 13.

 augusztus 19.
 augusztus 22.
 augusztus 29.
 szeptember 13.
 október 8.
 október 23.
 október 25.
 november 24.
 december 27.

A János-napi hagyományok közül említésre méltó, hogy december 27-én végzik a János-napi borszentelést.

Idegen nyelvű névváltozatai

 angolul: John, Josh, Ian, Jack, Jockey, Johnny, Sean, Shaun, Shane, Shawn, Shani
 csehül: Jan
 eszperantóul: Johano
 franciául: Jean
 finnül: Juhani
 görögül: Jóannész, Giannis
 hollandul: Jan
 írül: Seán
 izlandiul: Jón, Jóhann, Jóhannes
 kínaiul: Chang, Changs, Changi, Changy, Changue
 latinul: Ioannes

 lengyelül: Jan, Janusz
 németül Johann, Johannes, Hans, Jan
 olaszul: Giovanni
 oroszul: Ivan
 portugálul: João, Luan, Hermes, Everton, Nuno, Nino, Evaristo
 románul: Ion, Ioan
 spanyolul: Juan
 szlovákul: Ján
 szlovénül: Janez

Híres Jánosok

Egyházi személyek 

 Keresztelő János
 János evangélista
 Alamizsnás Szent János († 619/620) alexandriai pátriárka
 Aranyszájú Szent János (344/347 k.–407) konstantinápolyi pátriárka
 Beverley-i Szent János († 721) yorki püspök
 András fia János († 1392) szerémi püspök
 Buzád nembeli János († 1294) spalatói érsek
 Hont-Pázmány nembeli János († 1301) kalocsai érsek
 János (12. század) veszprémi püspök
 János (12. század) pécsi püspök
 János (12. század) csanádi püspök
 János (12. század) nyitrai püspök
 János (12. század) váradi püspök
 János (12. század) veszprémi püspök

 János (12-13. század) nyitrai püspök
 János (12-13. század) nónai püspök
 János (12-13. század) zenggi püspök
 János (13. század) szerémi püspök
 János (13. század) zenggi püspök
 János (13. század) nónai püspök
 János (13. század) szerémi püspök
 János (13. század) tarui püspök
 János († 1285) zágrábi püspök
 János († 1328) nyitrai püspök
 János (13-14. század) nónai püspök
 János († 1348) fárói püspök
 János († 1349) spalatói érsek
 János († 1353) nónai püspök
 János († 1381) zenggi püspök
 János († 1395) csanádi püspök

 János (14. század) szkardonai püspök
 János (14. század) makáriai püspök
 János (14. század) csanádi, majd zágrábi püspök
 János (14. század) szereti püspök
 János († 1401 k.) nónai püspök
 János († 1402) árgyasi püspök
 János († 1425) kattaró püspök
 János (14-15. század) szereti püspök
 János (15. század) liddai püspök
 János (15. század) bákói püspök
 János (15. század) rosoni címzetes püspök
 János (16. század) boszniai püspök
 János (14. század) kolozsmonostori apát

Egyéb Jánosok

Vezetéknévként
A János beceneveiből vált néhány családnévvé: Jacsó, Jancsa, Janka, Jankus, Jankó

Az irodalomban
 Boka János, A Pál utcai fiúk (Molnár Ferenc) regényhőse
 Háry János mesehős
 János vitéz (Kukorica Jancsi)

Földrajzi névként
Sok település nevében fordul elő a név, például: Csáfordjánosfa, Felsőjánosfa, Jánoshalma, Jánosháza, Jánoshida, Jánosi, Nagyszentjános, Jánossomorja, Jánosbokor.

Népnyelvben

Gyümölcs- és zöldségnevek
 jánosmeggye egy meggyfajta
 jános-alma, jankóialma vagy jankói-jeges egy almafajta neve
 jankóhagyma a csomós hagyma
 jancsibab a nagyszemű, piros virágú bab
 jancsivirág a flox
 jankófának hívják a lepényfát vagy más néven gledícsiát
 a jánoskenyér vagy szentjánoskenyér egy földközi-tengeri fa édeskés termése, amit szárítva fogyasztanak

Egyéb
 jánosbogár a bodobács neve néhány helyen, de van ahol így hívják a szentjánosbogarat is
 fajancsi, faragójancsi, faragójankó fajankó, jankó vagy jancsi a neve a faragószéknek
 jankófeje a neve a faragószék azon emberfej formájúra kifaragott részének, amibe a faragandó tárgyat beszorítják
 jankó vagy jancsi a neve annak a kétágú fadarabnak, ami a boglya felemelésére szolgáló rúd támasztékul szolgál
 jankó a neve a rokkán a pedált a kerékkel összekötő rúdnak, de van, ahol ezt juliskának hívják
 jancsi vagy jancsika a neve a fonállal teli orsót tartó állványnak
 jánosbácsi a neve a mezőkövesdi hímzés egyik motívumának
 a miskakancsót nevezik jancsi-butykosnak, jancsikulacsnak, kígyósjancsinak vagy jancsi-korsónak is
 a fanyelű bicska neve jancsibicska, jancsikés vagy kisjancsikés
 jancsikályha a neve a Jászságban a kis vaskályhának
 a Göncölszekér neve Jancsiszekere vagy Jancsikaszekere Moldvában és Csíkban
 a Jancsibank a 19. században a hetenkénti befizetésekre alapított takarékpénztár neve
 jancsibankó volt a neve a 19. században a munkabér helyett adott vásárlási utalványnak, ami egy olyan pléh lapocska volt, amit csak meghatározott kereskedőnél lehetett beváltani. Az első világháború idején így hívták a kis értékű vagy egészen elértéktelenedett papírpénzt is
 a debreceni diákok nyelvében a rendőr neve máléjános
 máléjankó, fajankó, maflajankó vagy gangajános a neve a mamlasz embernek
 egyes helyeken a pénzügyőr, finánc neve krumplijancsi
 jános a neve az iparossegédeknek, de a pulykakasnak is
 a keljfeljancsi egy játékszer neve
 jancsiszeg a kerek, domború fejű szeg neve
 paprikajancsi a neve az eredetileg vásárokon, vagy bábjátékban szereplő, nagyorrú, piros ruhás, ravasz személynek vagy bábunak, ami lehet, hogy az orrára húzott valódi paprikáról kapta a nevét
 jánosozás vagy jánosolás a mulatozással járó János-napi köszöntés
 jánospohár, szentjánosáldás a borozgatás során, hazatérés előtt utolsónak kiivott pohár neve. Már a 11. században felbukkan, hogy lovagi udvarokban a búcsúzkodásnl, csatába indulásnál ürítették a jánospoharat. Haldoklókkal és halálraítéltekkel is itatták, mivel ők is olyan útra mentek, ahonnan nincs visszatérés.
 János pap országa egy képzeletbeli ország
 Olcsó János volt a neve régebben az apróbb tárgyakat áruló utcai árusoknak, ma inkább a mindent nagyon olcsón beszerezni kívánó emberekre mondják.

Szólások, kifejezések
 A Jankó Miskáját! tréfás szitkozódás
 olyan, mint vak János, mondják a nagyon boldogtalan emberre
 Amint János fújja, Jancsika úgy ropja, vagyis az idősek szabják meg, miképp viselkedjenek a fiatalok
 Ne úgy egyél, mint Já-á-nos, Já-á-nos, hanem István, István, figyelmeztettek arra, hogy nyitott szájjal nem illik enni
 Jancsi, gyere vissza, itt hattad a pipádat! kiáltották a falusi gyerekek a futó nyúl után
 Ha Jancsi lop, János bizonnyal fennakad, azaz a fiatalkori botlásokért idős korban is lehet bűnhődni
 Jankónak mondják, János is értsen belőle, vagyis nem csak annak szól a figyelmeztetés, akinek nyíltan mondják
 Gyakran megárt a Szent János pohara, azaz gyakori koccintásnak részegség a vége

Más nyelveken
 John Pudding (puding János)
 Jean Potage (leves János)
 Hanswurst (kolbász Jancsi)

Jegyzetek

Magyar keresztnevek (J)
Férfikeresztnevek (J)
Héber eredetű magyar férfikeresztnevek